Hierdie is ‘n reeks oor die Vrugte van die Gees vir die Senior Sondagskool. Ons het ook ‘n reeks vir die Kinderkerk beskikbaar.
Hierdie kwartaal se tema by EPIC Jeug is die Vrugte van die Gees. Dit werk vir ons baie goed om ‘n nuwe tema aan die kinders bekend te stel in die vorm van ‘n Funaand.
Daarna kyk hulle na ‘n baie treffende video clip om die konsep van selflose liefde aan hulle te verduidelik. Die soort liefde wat in Gal 5:22 staan is die selflose liefde waarvan 1 Kor 13 praat. Die res van die tyd gesels die kinders dan in hulle groepe oor wat hierdie soort selflose liefde dan vir ons beteken en van ons vra.
Die pragtige gelykenis van die verlore seun soos gevind in Luk 15:11-31, word gebruik om die Vrug van Vreugde aan die kinders te verduidelik.
Daarna is dit die pragtige demonstrasie waaraan die kinders deelneem met die rooi hartjies wat gefrommel en dan geskeur word soos scenarios van onvriendelikheid gelees word. Die kinders moet dan probeer om die hartjies weer aanmekaar te plak.
Die les sluit dan af met ‘n illustrasie van hoe ek die wêreld om my kan verander deur die vrugte van Vriendelikheid en Goedhartigheid.
As ons nie hierdie Vrugte van die Heilige Gees afbid nie, gaan ons dit nooit in ons lewens kan sien werk nie. Hierdie gebedsgeleensheid vorm deel van die reeks waar ons die Heilige Gees vra ons te help om elke Vrug van die Gees in ons lewens te dra: